ועדת העבודה, הרווחה והבריאות, כנסת 17, פרוטוקול מספר 410, 2008-03-18 08:45

יצחק גלנטי: שלום, אני פותח את ישיבת הוועדה.

יצחק גלנטי: אני מעביר את רשות הדיבור ליועצת המשפטית.

שמרית שקד: ביום ה-10 למרץ 2008 אישרה הוועדה את תקנות הרופאים (כשירויות לביצוע פעולות חריגות) (הוראת שעה), התשס"ח-2008.

שמרית שקד: בנוסח שהוצע על ידי משרד הבריאות נקבעו התקנות כהוראת שעה לשנה, כאשר תחילתה ביום הפרסום.

שמרית שקד: בסעיף 2 נקבע, כי מועד התחילה של התקנות יחל בתוך 14 יום מיום הפרסום, ולא ביום הפרסום.

שמרית שקד: לכן, נוצרה אי התאמה בין תקנה 1 לתקנה 2.

שמרית שקד: אני התבקשתי על ידי משרד הבריאות להציג את התיקון המבוקש, לפיו בתקנה 1 ייאמר: "לתקופה של שנה מיום תחילתן של תקנות אלה", במקום: "שנה מיום פרסום התקנות".

שמרית שקד: משרד הבריאות מבקש מהוועדה, לאשר את התיקון האמור.

יצחק גלנטי: האם יש מי שמסויג מההצעה הזו?

אריה אלדד: לא.

יצחק גלנטי: אם כן, אנו עוברים להצבעה.

יצחק גלנטי: ה צ ב ע ה בעד – 2 נגד – אין נמנעים – אין ההצעה אושרה תודה רבה, הישיבה נעולה.